Զարիֆա Ալիևա

Զարիֆա Ազիզ կըզը Ալիևա (, ), ադրբեջանցի ակնաբույժ, Ադրբեջանական ԽՍՀ վաստակավոր գիտնական, բժշկական գիտությունների դոկտոր (1976), պրոֆեսոր (1979), Ադրբեջանի Գիտությունների ազգային ակադեմիայի լիիրավ անդամ (1983):

Կենսագրություն 
Զարիֆա Ալիևան ծնվել է 1923 թվականի ապրիլի 28-ին։ 1932-1942 թվականներին սովորել է միջնակարգ դպրոցում։ 

1947 թվականին ավարտելով Բաքվի բժշկական ինստիտուտը՝ Զարիֆա Ալիևան աչքի հիվանդությունների մասնագիտացմամբ երկամյա դասընթացներ է անցել Մոսկվայի բժիշկների կատարելագործման կենտրոնական ինստիտուտում, որից հետո սկսել է աշխատել Ադրբեջանի աչքի հիվանդությունների գիտահետազոտական ինստիտուտում։ Նա 1959 թվականին ավարտելով ասպիրանտուրան՝  պաշտպանել է թեկնածուական ատենախոսություն։ 

Զարիֆա Ալիևան դարձել է ԽՍՀՄ-ում ակնաբուժության ոլորտում բարձրագույն մրցանակ համարվող, ակադեմիկոս Մ. Ի. Ավերբախի անվան հեղինակավոր մրցանակի արժանացած առաջին կին ակնաբույժը։ Նա 1960 թվականից եղել է բժշկական գիտությունների թեկնածու, իսկ 1977 թվականից՝ բժշկական գիտությունների դոկտոր։

Կլինիկայում գործում է Ալիևայի հիշատակին նվիրված թանգարան։ Բաքվում կա նաև Զարիֆա Ալիևայի անունը կրող վարժարան։

Նա Ադրբեջանի Հանրապետության երրորդ Նախագահ Հեյդար Ալիևի կինն է և Իլհամ Ալիևի մայրը։

Գրքեր 
 Острые вирусные конъюнктивиты: учебное пособие для врачей-офтальмологов / МЗ СССР, Азерб. Гос. Ин-т Усовершенствования врачей имени А. Алиева. Баку: Азернешр, 1979.16 с.: 22 см
 Герпетическая болезнь глаз: учебное пособие для врачей-офтальмологов / МЗ СССР, Азерб. Гос. Ин-т Усовершенствования врачей имени А. Алиева. Баку: Азернешр, 1979.16 с.: 22 см.
 Профессиональная потология глаз в шинном производстве /З.А.Алиева.- Баку: Азернешр, 1980.- 126 с.
  Анатомо-физиологическая характеристика гидродинамической системы глаза/З. А. Алиева, Н. Б. Шульпина ; МЗ СССР Ин-т Усовершенствования Врачей; МЗ Азерб. ССР, Азерб. Ин-т Усовершенствования Врачей им. А. Алиева. Баку: Азернешр, 1980.36 с.: рис., 20 см.

Ծանոթագրություններ 

Ադրբեջանցի ակնաբույժներ
Ադրբեջանցի բժշկուհիներ
Քաղցկեղից մահացածներ